****

|  |
| --- |
| Έδρα: Αγ. Αλεξίου & Ασημ. Φωτήλα, 250 01 Καλάβρυτα,  Υποκατάστημα: Πατρέως 16, 26221 Πάτρα  Α.Φ.Μ. 094018365 ΑΜΑΕ: 39487/22/Β/97/4 ΑΡ. ΓΕΜΗ: 35020016000  🕿 +30-26920-24442-3, 2610-243042 FAX: +30-26920-24333  e-mail: [achaiasa@otenet.gr](mailto:achaiasa@otenet.gr), website: [www.achaiasa.gr](http://www.achaiasa.gr/) |

**Καλάβρυτα, 27 Νοεμβρίου 2024**

**ΠΡΟΓΡΑΜΜΑ ΑΓΡΟΤΙΚΗΣ ΑΝΑΠΤΥΞΗΣ ΤΗΣ ΕΛΛΑΔΑΣ 2014-2020**

**(ΠΑΑ 2014-2020)**

Εικόνα που περιέχει γραφικά, γραμματοσειρά, λογότυπο, κείμενο

Περιγραφή που δημιουργήθηκε αυτόματαΕικόνα που περιέχει κείμενο, γραφικά, γραφιστική, clipart

Περιγραφή που δημιουργήθηκε αυτόματα

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**«για την συμμετοχή σε πρόγραμμα ασύγχρονης τηλεκατάρτισης, στο πλαίσιο του Σχεδίου Διατοπικής Συνεργασίας «Περιήγηση στον Κορινθιακό» του Προγράμματος "Αγροτικής Ανάπτυξης της Ελλάδας 2014 -2020" (ΠΑΑ), Μέτρο 19, Υπομέτρο 19.3»**

**στο πλαίσιο του Τοπικού Προγράμματος «Τοπική Ανάπτυξη με Πρωτοβουλία Τοπικών Κοινοτήτων, (ΤΑΠΤοΚ), CLLD/LEADER»**

**της Ομάδας Τοπικής Δράσης (Ο.Τ.Δ.) ΑΧΑΪΑ-ΑΝΑΠΤΥΞΙΑΚΗ Α.Ε.**

Περιεχόμενα

[1.ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ 3](#_Toc183615797)

[2. ΒΑΣΙΚΑ ΣΤΟΙΧΕΙΑ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ 4](#_Toc183615798)

[3. ΠΡΟΫΠΟΘΕΣΕΙΣ ΣΥΜΜΕΤΟΧΗΣ 6](#_Toc183615799)

[4. ΚΑΤΑΛΗΚΤΙΚΗ ΗΜΕΡΟΜΗΝΙΑ ΣΥΜΜΕΤΟΧΗΣ 7](#_Toc183615800)

[5. ΑΝΟΙΓΜΑ ΚΑΙ ΑΞΙΟΛΟΓΗΣΗ ΦΑΚΕΛΩΝ ΣΥΜΜΕΤΟΧΗΣ 7](#_Toc183615801)

[6. ΟΡΓΑΝΑ ΑΞΙΟΛΟΓΗΣΗΣ ΚΑΙ ΛΗΨΗΣ ΑΠΟΦΑΣΗΣ 7](#_Toc183615802)

[7. ΑΠΟΣΤΟΛΗ ΑΠΟΤΕΛΕΣΜΑΤΩΝ ΚΑΙ ΥΠΟΒΟΛΗ ΕΝΣΤΑΣΕΩΝ 8](#_Toc183615803)

[8. ΔΙΑΝΟΜΗ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ – ΠΑΡΟΧΗ ΠΛΗΡΟΦΟΡΙΩΝ 8](#_Toc183615804)

Η ΑΧΑΪΑ-ΑΝΑΠΤΥΞΙΑΚΗ Α.Ε. έχοντας υπόψη:

1. Το Νόμο 2190/1920 περί Ανωνύμων Εταιρειών όπως τροποποιήθηκε και ισχύει με τον νόμο υπ’ αριθμ. 4548/2018 (ΦΕΚ 104/ 13-06-2018) «Αναμόρφωση του δικαίου των ανωνύμων εταιρειών».
2. Το ισχύον καταστατικό της ΑΧΑΪΑ-ΑΝΑΠΤΥΞΙΑΚΗ Α.Ε.
3. Τις γενικές αρχές της συνθήκης Ε.Κ. και ειδικότερα την αρχή της ίσης μεταχείρισης, της μη διάκρισης, της ισότητας των φύλων και της διαφάνειας.
4. Την Υπουργική Απόφαση Αριθμ. 137675/ΕΥΘΥ/1016/19.12.2018 (ΦΕΚ Β’5968): Αντικατάσταση της υπ’ αριθμ. 110427/EΥΘΥ/1020/20.10.2016 (ΦΕΚ Β΄ 3521) υπουργικής απόφασης με τίτλο «Τροποποίηση και αντικατάσταση της υπ’ αριθμ. 81986/ΕΥΘΥ712/31.7.2015 (ΦΕΚ Β΄ 1822) υπουργικής απόφασης «Εθνικοί κανόνες επιλεξιμότητας δαπανών για τα προγράμματα του ΕΣΠΑ 2014-2020 - Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014-2020 από Αρχές Διαχείρισης και Ενδιάμεσους Φορείς».
5. Την με αριθ. πρωτ.: 3206/12-12-2016 Απόφαση του Υπουργού Αγροτικής Ανάπτυξης και Τροφίμων για την έγκριση προγραμμάτων τοπικής ανάπτυξης στο πλαίσιο της Πρόσκλησης υποβολής προτάσεων για την επιλογή Στρατηγικών Τοπικής Ανάπτυξης του ΠΑΑ 2014-2020 και του ΕΠΑλΘ 2014-2020 και κατανομή πιστώσεων Δημόσιας Δαπάνης, σύμφωνα με την οποία η ΑΧΑΪΑ-ΑΝΑΠΤΥΞΙΑΚΗ Α.Ε. αποτελεί Ομάδα Τοπικής Δράσης (ΟΤΔ) / Δικαιούχος του τοπικού προγράμματος.
6. Την με αριθ. πρωτ. 6059/22-12-2022 (ΦΕΚ 6850/Β’/29-12-2022) «τροποποίηση και αντικατάσταση της Υ.Α. 153/22-01-2021 (Β’ 326): Πλαίσιο υλοποίησης του υπομέτρου 19.3 «Στήριξη για την προπαρασκευή και την υλοποίηση της συνεργασίας (διακρατική & διατοπική)» του Μέτρου 19 του ΠΑΑ 2014 – 2020», όπως τροποποιήθηκε και ισχύει
7. Την υπ’ αρ. 1072/31-05-2023 απόφαση ένταξης σχεδίου δράσης με τίτλο: «Περιήγηση στον Κορινθιακό» στο Πρόγραμμα “Αγροτικής Ανάπτυξης της Ελλάδας 2014-2020” (ΠΑΑ), Μέτρο 19, Υπομέτρο 19.3 – Διατοπική και Διακρατική Συνεργασία
8. Το Συμφωνητικό Συνεργασίας των εταίρων του Σχεδίου Διατοπικής Συνεργασίας

**ανακοινώνει**

ότι θα επιλέξει τέσσερα (4) άτομα για να παρακολουθήσουν πρόγραμμα ασύγχρονης τηλεκατάρτισης 100 ωρών, προκειμένου να καταρτιστούν ως συνοδοί - οδηγοί βουνού.

1. ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ

Σε συνέχεια της υπ’ αριθ. 3206/12-12-2016 Απόφασης του Υπουργού Αγροτικής Ανάπτυξης και Τροφίμων για την έγκριση προγραμμάτων τοπικής ανάπτυξης στο πλαίσιο της Πρόσκλησης υποβολής προτάσεων για την επιλογή Στρατηγικών Τοπικής Ανάπτυξης του ΠΑΑ 2014-2020 και του ΕΠΑλΘ 2014-2020, σύμφωνα με την οποία η ΑΧΑΪΑ-ΑΝΑΠΤΥΞΙΑΚΗ Α.Ε. αποτελεί Ομάδα Τοπικής Δράσης (ΟΤΔ) / Δικαιούχος του τοπικού προγράμματος, η ΑΧΑΪΑ-ΑΝΑΠΤΥΞΙΑΚΗ Α.Ε. είναι εταίρος ΟΤΔ στο ενταγμένο σχέδιο συνεργασίας με τίτλο «Περιήγηση στον Κορινθιακό», με Κωδικό ΟΠΣΑΑ 0045920677, το οποίο στοχεύει στην ενημέρωση και ευαισθητοποίηση της εκπαιδευτικής κοινότητας, ενώ παράλληλα αναδεικνύει και προβάλει τα χαρακτηριστικά της περιοχής του Κορινθιακού Κόλπου, για την υποστήριξη του τουριστικού τομέα και της επιχειρηματικής δραστηριότητας γενικότερα.

Στο πλαίσιο αυτό και σύμφωνα με το ως άνω ενταγμένο σχέδιο, του τοπικού προγράμματος CLLD/LEADER, θα πραγματοποιηθεί πρόγραμμα ασύγχρονης τηλεκατάρτισης 100 ωρών, (μέρος κοινής δράσης Β2 «εκπόνηση εκπαιδευτικού υλικού & κατάρτιση μελών της τοπικής κοινωνίας ως οδηγών βουνού») και ως ακολούθως, η ΑΧΑΪΑ-ΑΝΑΠΤΥΞΙΑΚΗ Α.Ε. καλεί ενδιαφερομένους να δηλώσουν συμμετοχή, σύμφωνα με τα οριζόμενα στο τμήμα 2 «Βασικά στοιχεία πρόσκλησης εκδήλωσης ενδιαφέροντος», της παρούσας πρόσκλησης.

2. ΒΑΣΙΚΑ ΣΤΟΙΧΕΙΑ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

|  |  |
| --- | --- |
| **Απαραίτητα προσόντα**  **(ΚΡΙΤΗΡΙΑ ON/OFF)** | Ηλικία άνω των 18 ετών.  (για τον υπολογισμό της ηλικίας λαμβάνονται υπόψη το έτος γέννησης και το έτος αξιολόγησης. Για τους/τις υποψηφίους που προκύπτει ότι είναι 18 ετών, λαμβάνεται επιπρόσθετα υπόψη η ημερομηνία και ο μήνας γέννησης) |
| **Πλήθος συμμετεχόντων** | 4 άτομα |
| **Περιγραφή προγράμματος κατάρτισης και εκπαιδευτικού υλικού** | Το πρόγραμμα και οι ενότητες της ασύγχρονης τηλεκατάρτισης συνοδών - οδηγών βουνού, έχει ως ακολούθως:  Απαρτίζεται από 100 ώρες, υποχρεωτικής παρακολούθησης, ασύγχρονης τηλεκατάρτισης, οι οποίες αναλύονται ανά ενότητα, ως εξής:   1. Εναλλακτικές μορφές τουρισμού: 10 ώρες 2. Τουρισμός βουνού και συνοδός βουνού: 30 ώρες 3. Εγχειρίδιο βουνού: 10 ώρες 4. Πρώτες βοήθειες: 17 ώρες 5. Η περιβαλλοντική πολιτική της Ελλάδας: 9 ώρες 6. Έννοια και δυναμική της ομάδας: 16 ώρες 7. Ηγεσία και δεξιότητες επικοινωνίας: 8 ώρες   Το πρόγραμμα ασύγχρονης τηλεκατάρτισης συνοδών - οδηγών βουνού, θα διεξαχθεί από εκπαιδευτική πλατφόρμα Κέντρου Επαγγελματικής Κατάρτισης και οι οδηγίες διεξαγωγής του θα κοινοποιηθούν στους συμμετέχοντες από το Κέντρο Επαγγελματικής Κατάρτισης και την ΑΧΑΪΑ – ΑΝΑΠΤΥΞΙΑΚΗ Α.Ε.  Οι συμμετέχοντες κατόπιν ολοκλήρωσης της παρακολούθησης του προγράμματος ασύγχρονης τηλεκατάρτισης θα συμμετέχουν στην υλοποίηση της δράσης Β3 «Επισκέψεις μελέτης για μαθητές και οδηγούς βουνού», στο πλαίσιο της οποίας θα πραγματοποιηθεί επίσκεψη μελέτης σε ανεπτυγμένο και μεγάλης επισκεψιμότητας οικοτουριστικό μονοπάτι του Ελλαδικού χώρου. |
| **Τρόπος συμμετοχής** | Υποβολή φακέλου συμμετοχής |
| **Κριτήριο επιλογής συμμετεχόντων** | Α. προηγούμενη εμπειρία: η προηγούμενη εμπειρία στον τομέα του περιβάλλοντος/τουρισμού, βαθμολογείται:   * με 10 πόντους όταν η προηγούμενη εμπειρία αποδεικνύεται με στοιχεία από ασφαλιστικό φορέα * με 5 πόντους, όταν η εμπειρία αποδεικνύεται με βεβαίωση προϋπηρεσίας από εργοδότη * με 0 πόντους όταν η εμπειρία δεν αποδεικνύεται με στοιχεία από ασφαλιστικό φορέα ή βεβαίωση εργοδότη   Β. Ηλικιακή ομάδα: Για την βαθμολογία των ηλικιακών ομάδων 18 – 35, 36 – 50, 51 – 65 και 66+, ισχύουν τα ακόλουθα:   * η ηλικιακή ομάδα 18 – 35 = 10 πόντους * η ηλικιακή ομάδα 36 – 50 = 5 πόντους * η ηλικιακή ομάδα 51 – 65 = 3 πόντους * η ηλικιακή ομάδα 66+ = 0 πόντους   Για τον υπολογισμό της ηλικίας λαμβάνονται υπόψη το έτος γέννησης και το έτος αξιολόγησης. Για τους/της υποψηφίους που προκύπτει ότι είναι 18 ετών, λαμβάνεται επιπρόσθετα υπόψη η ημερομηνία και ο μήνας γέννησης. |
| **Χρονοδιάγραμμα και οικονομικά στοιχεία** | Η παρακολούθηση του προγράμματος ασύγχρονης τηλεκατάρτισης εκτιμάται ότι θα ξεκινήσει τον Ιανουάριο του 2025 και θα ολοκληρωθεί τον Μάρτιο του 2025, σύμφωνα με το πρόγραμμα ασύγχρονης τηλεκατάρτισης.  Οι συμμετέχοντες μπορούν να παρακολουθήσουν το πρόγραμμα ασύγχρονης τηλεκατάρτισης όλες τις ημέρες της εβδομάδας και έως 4 ώρες ανά ημέρα.  Οι συμμετέχοντες πρέπει να ολοκληρώσουν την παρακολούθηση των 100 ωρών ασύγχρονης τηλεκατάρτισης, ώστε να θεωρούνται ως καταρτισμένοι συνοδοί - οδηγοί βουνού. Σε περίπτωση που παρακολουθήσουν λιγότερο από το 90% (λιγότερο από 90 ώρες), των συνολικών ωρών του προγράμματος ασύγχρονης τηλεκατάρτισης, συνεπάγεται ότι δεν έχουν ολοκληρώσει το πρόγραμμα τηλεκατάρτισης και απεντάσονται από αυτό.  Οι συμμετέχοντες εφόσον ολοκληρώσουν την παρακολούθηση του προγράμματος ασύγχρονης τηλεκατάρτισης 100 ωρών θα λάβουν από το Κέντρο Επαγγελματικής Κατάρτισης, επίδομα πέντε ευρώ (5,00€) για την κάθε ώρα παρακολούθησης του προγράμματος ασύγχρονης τηλεκατάρτισης.  Σημειώνεται ότι τα άτομα που θα έχουν παρακολουθήσει λιγότερο από το 90% των συνολικών ωρών (λιγότερο από 90 ώρες), του προγράμματος ασύγχρονης τηλεκατάρτισης και ως εκ τούτου θα έχουν απενταχθεί από το πρόγραμμα τηλεκατάρτισης, δεν θα λάβουν το προαναφερόμενο επίδομα των πέντε ευρώ (5,00€)/ώρα παρακολούθησης. |
| **Τρόπος πληρωμής συμμετεχόντων** | Το Κέντρο Επαγγελματικής Κατάρτισης, εφόσον εκδώσει την αναφορά παρακολούθησης του κάθε συμμετέχοντα από την εκπαιδευτική πλατφόρμα και βεβαιώσει την ολοκλήρωση της παρακολούθησης του προγράμματος ασύγχρονης τηλεκατάρτισης από τον κάθε καταρτιζόμενο, θα προβεί στην κατάθεση του αναλογούντος ποσού στο τραπεζικό λογαριασμό εκάστου καταρτιζόμενου. |
| **Τόπος διεξαγωγής προγράμματος ασύγχρονης τηλεκατάρτισης** | Ο κάθε συμμετέχοντας είναι υπεύθυνος για την πρόσβασή του σε Η/Υ για την παρακολούθηση του προγράμματος ασύγχρονης τηλεκατάρτισης. |

3. ΠΡΟΫΠΟΘΕΣΕΙΣ ΣΥΜΜΕΤΟΧΗΣ

3.1. Δικαίωμα συμμετοχής στην Πρόσκληση Εκδήλωσης Ενδιαφέροντος έχουν τα φυσικά πρόσωπα τα οποία αναλυτικότερα:

1. Δεν έχουν καταδικαστεί για κακούργημα σε οποιαδήποτε ποινή και δεν διώκονται και δεν έχουν καταδικαστεί για πλημμέλημα από δόλο, για το οποίο προβλέπεται ποινή φυλάκισης άνω του έτους ή έχει καταλογισθεί ποινή άνω των έξι μηνών.
2. Δεν έχουν καταδικαστεί για κλοπή, υπεξαίρεση (κοινή και στην Υπηρεσία), απάτη, εκβίαση, πλαστογραφία, απιστία δικηγόρου, δωροδοκία ή δωροληψία, απιστία περί την Υπηρεσία, παράβαση καθήκοντος καθ’ υποτροπή, συκοφαντική δυσφήμιση ή έγκλημα κατά της γενετήσιας ελευθερίας ή οικονομικής εκμετάλλευσης της γενετήσιας ζωής.
3. Δεν είναι υπόδικοι και δεν έχουν παραπεμφθεί με τελεσίδικο βούλευμα για κακούργημα ή για πλημμέλημα της προηγούμενης περίπτωσης έστω και αν το αδίκημα παραγράφηκε.
4. Έχουν τα τυπικά προσόντα που αντιστοιχούν στην Πρόσκληση Εκδήλωσης Ενδιαφέροντος για την οποία εκδηλώνουν ενδιαφέρον.
5. Αποδέχονται τους όρους της παρούσας Πρόσκλησης με δήλωσή τους στην πρόταση υποψηφιότητας.
6. Έχουν υποβάλλει τα απαιτούμενα δικαιολογητικά, μαζί με την πρόταση υποψηφιότητας και εντός της καταληκτικής ημερομηνίας.

3.2.Η ΑΧΑΪΑ-ΑΝΑΠΤΥΞΙΑΚΗ Α.Ε. διατηρεί το δικαίωμα επαλήθευσης των παραπάνω στοιχείων και των απαιτούμενων δικαιολογητικών, με οποιοδήποτε τρόπο κρίνει σκόπιμο, συμπεριλαμβανομένου του αρχείου άλλων Υπηρεσιών, σύμφωνα με το Άρθρο 9, παράγρ. 4 του Ν. 1599/1986.

Πιθανή μη αποδοχή του παραπάνω ελέγχου από συμμετέχοντα, αποτελεί λόγο απόρριψης της συμμετοχής του.

* 1. Ο Φάκελος Συμμετοχής κάθε ενδιαφερόμενου/ης πρέπει να περιλαμβάνει απαραίτητα και με ποινή αποκλεισμού, τα παρακάτω:

1. Επιστολή στην οποία θα αναφέρονται τα στοιχεία επικοινωνίας του/της αιτούντα
2. Υπεύθυνη Δήλωση κάλυψης των προϋποθέσεων συμμετοχής της παρ. 3.1.
3. Υπεύθυνη δήλωση στην οποία δηλώνει:
4. Την αποδοχή συμμετοχής στο πρόγραμμα ασύγχρονης τηλεκατάρτισης 100 ωρών, συνοδών - οδηγών βουνού, που υλοποιείται στο πλαίσιο του σχεδίου διατοπικής συνεργασίας «Περιήγηση στον Κορινθιακό», του Προγράμματος "Αγροτικής Ανάπτυξης της Ελλάδας 2014 -2020" (ΠΑΑ), Μέτρο 19, Υπομέτρο 19.3 - Διατοπική και Διακρατική Συνεργασία
5. Την αποδοχή συμμετοχής στην υλοποίηση της δράσης Β3 «Επισκέψεις μελέτης για μαθητές και οδηγούς βουνού»
6. Αντίγραφο ταυτότητας ή διαβατηρίου
7. Αποδεικτικά στοιχεία προηγούμενης εμπειρίας, εφόσον υπάρχει, στον τομέα του περιβάλλοντος ή/και του τουρισμού (στοιχεία από ασφαλιστικό φορέα, βεβαίωση εργοδότη)

4. ΚΑΤΑΛΗΚΤΙΚΗ ΗΜΕΡΟΜΗΝΙΑ ΣΥΜΜΕΤΟΧΗΣ

Οι ενδιαφερόμενοι θα πρέπει να υποβάλλουν σφραγισμένο Φάκελο Συμμετοχής (ιδιοχείρως ή ταχυδρομικά ή με ταχυμεταφορά), σύμφωνα με τα αναφερόμενα στο σημείο 3 «ΠΡΟΫΠΟΘΕΣΕΙΣ ΣΥΜΜΕΤΟΧΗΣ», της παρούσας πρόσκλησης, στα γραφεία της ΑΧΑΪΑ-ΑΝΑΠΤΥΞΙΑΚΗ Α.Ε. (Έδρα: Αγ. Αλεξίου & Ασημ. Φωτήλα, TK: 250.01 - Καλάβρυτα), μέχρι τη **Δευτέρα, 09 Δεκεμβρίου 2024 και ώρα 14:00.**

Ο **φάκελος συμμετοχής** θα φέρει τις ενδείξεις:

* «για την συμμετοχή σε πρόγραμμα ασύγχρονης τηλεκατάρτισης, στο πλαίσιο του Σχεδίου Διατοπικής Συνεργασίας «Περιήγηση στον Κορινθιακό» του Προγράμματος "Αγροτικής Ανάπτυξης της Ελλάδας 2014 -2020" (ΠΑΑ), Μέτρο 19, Υπομέτρο 19.3 - Διατοπική και Διακρατική Συνεργασία»
* «Να μην ανοιχθεί από την ταχυδρομική υπηρεσία ή την γραμματεία»

Οι φάκελοι που δεν θα έχουν κατατεθεί στην γραμματεία της ΑΧΑΪΑ-ΑΝΑΠΤΥΞΙΑΚΗ Α.Ε. έως την παραπάνω αναφερόμενη ημερομηνία και ώρα απορρίπτονται ως εκπρόθεσμοι.

5. ΑΝΟΙΓΜΑ ΚΑΙ ΑΞΙΟΛΟΓΗΣΗ ΦΑΚΕΛΩΝ ΣΥΜΜΕΤΟΧΗΣ

Η αποσφράγιση των φακέλων συμμετοχής θα πραγματοποιηθεί από Επιτροπή Αξιολόγησης της ΑΧΑΪΑ-ΑΝΑΠΤΥΞΙΑΚΗ Α.Ε., στις 15:00 της καταληκτικής ημερομηνίας υποβολής των φακέλων συμμετοχής, που ορίζεται στο σημείο 4 «ΚΑΤΑΛΗΚΤΙΚΗ ΗΜΕΡΟΜΗΝΙΑ ΣΥΜΜΕΤΟΧΗΣ», της παρούσας πρόσκλησης, στα γραφεία της ΑΧΑΪΑ-ΑΝΑΠΤΥΞΙΑΚΗ Α.Ε.

6. ΟΡΓΑΝΑ ΑΞΙΟΛΟΓΗΣΗΣ ΚΑΙ ΛΗΨΗΣ ΑΠΟΦΑΣΗΣ

Η Επιτροπή Διαχείρισης Έργου (ΕΔΕ) θα συνεδριάσει για την συνολική αξιολόγηση των φακέλων υποψηφιότητας. Η λήψη της τελικής απόφασης θα γίνει από τα αρμόδια όργανα της ΑΧΑΪΑ-ΑΝΑΠΤΥΞΙΑΚΗ Α.Ε.

7. ΑΠΟΣΤΟΛΗ ΑΠΟΤΕΛΕΣΜΑΤΩΝ ΚΑΙ ΥΠΟΒΟΛΗ ΕΝΣΤΑΣΕΩΝ

Μετά την ολοκλήρωση της αξιολόγησης των φακέλων συμμετοχής, η ΑΧΑΪΑ-ΑΝΑΠΤΥΞΙΑΚΗ Α.Ε., θα αποστείλει σχετική ενημερωτική επιστολή, στα e-mails ή στην ταχυδρομική διεύθυνση που θα έχουν δηλώσει οι υποψήφιοι στην επιστολή τους ή θα τους την παραδώσει ιδιοχείρως.

Κατά των αποτελεσμάτων αυτών επιτρέπεται στους ενδιαφερόμενους η άσκηση ένστασης μέσα σε αποκλειστική προθεσμία πέντε (5) ημερών (υπολογιζόμενες ημερολογιακά), η οποία αρχίζει από την επόμενη ημέρα της αποστολής/παράδοσής τους στους υποψηφίους. Η ένσταση κατατίθεται ή αποστέλλεται με συστημένη επιστολή στην ΑΧΑΪΑ-ΑΝΑΠΤΥΞΙΑΚΗ Α.Ε.

# 8. ΔΙΑΝΟΜΗ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ – ΠΑΡΟΧΗ ΠΛΗΡΟΦΟΡΙΩΝ

Η Πρόσκληση εκδήλωσης ενδιαφέροντος διατίθεται στα γραφεία της ΑΧΑΪΑ – ΑΝΑΠΤΥΞΙΑΚΗ Α.Ε. στην Έδρα της εταιρείας στα Καλάβρυτα: Αγ. Αλεξίου & Ασημ. Φωτήλα, Τ.Κ. 25001, στο Υποκατάστημα της Πάτρας: Πατρέως 16, Τ.Κ. 26221, καθώς και στην ιστοσελίδα της εταιρείας www.achaiasa.gr.

Πληροφορίες στα τηλέφωνα: 26920/24442,3.

Καλάβρυτα, 27/11/2024

Για την ΑΧΑΪΑ – ΑΝΑΠΤΥΞΙΑΚΗ Α.Ε.

Ο Πρόεδρος της Ε.ΔΠ. CLLD/LEADER

Αθανάσιος Παπαδόπουλος

Δήμαρχος Καλαβρύτων